### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Varmeplanlægning
Kommunen har antaget eksterne rådgivere til at hjælpe med opgaven, som er ved at screene kommunen. Konsulenterne leverer deres screeningsberegninger i uge 49 som vil vise, hvor der er potentielle kollektive varmeområder i nuværende naturgasområder i Tønder Kommune. Materialet bliver skrevet sammen til et foreløbigt varmeplanudkast, som også vil blive drøftet med fjernvarmeværkerne i uge 50. Udkastet lægges der op til at KVU godkender og som dernæst kan danne grundlag for udsendelse af brevene til ejendomsejere med naturgas og oliefyr i naturgasområder inden årets udgang. Efterfølgende pågår der nærmere beregninger for de potentielle områder, som vil indgå i den endelige varmeplan i Q1 2023. Der afholdes ligeledsendes ud.

Status på DK2020 og proces 1. halvår 2023

Tønder Kommune ønsker med "Klimahandleplan 2023-2050" at blive klimaneutral og klimarobust før 2050 i overensstemmelse med Parisaftalens målsætninger. Det handler både om at tilpasse kommunen til de udfordringer som den globale opvarmning og klimaændringerne giver anledning til, samt om at tage ansvar for at reducere vores klimapåvirkning og forebygge yderligere klimaændringer.

Tønder Kommune arbejder med følgende såkaldte klimahandlespor:

1. Energi
2. Mobilitet
3. Landbrug og anden arealanvendelse
4. Klimatilpasning
5. Hvert ton tæller (indsats om samarbejde og formidling)

Under udarbejdelsen af 'Vores klimaplan 2023-2050', er der fra erhvervslivet og Tønder kommune opstået et ønske om at arbejde med yderligere 2 klimahandlespor, som omhandler:

6. Bæredygtigt byggeri
7. Bæredygtigt indkøb

På mødet gives en status på processen til nu, samt den videre politiske inddragelse.

I bilagene er klimahandlesporenes nuværende indsatser beskrevet, ligesom et bilag viser processen frem til den endelige godkendelse af Klimahandleplan 2023-2030.

Status på de 11 prioriterede VE-projekter
Der gives på mødet en status for arbejdet med de 11 prioriterede VE-projekter, samt hvilken proces der planlægges for det videre arbejde med dem, for at skabe de nødvendige myndighedsbehandlinger.

Ny ansøgningsrunde for VE anlæg
Der er ny ansøgningsfrist for VE anlæg den 16. december 2022. Forvaltningen vil efter ansøgningsfristen samle de indkomne ansøgninger med overordnet faktuelle oplysninger. Der orienteres om disse på udvalgets møde i januar 2023, hvorunder den videre proces for behandlingen også vil blive belyst yderligere.

Status på projekt Multietniske Landsbyer
Ifølge udvalgets årshjul skal der gives en status på projekt Multietniske Landsbyer. Der har for nylig været et oplæg om projektet på et orienterende kommunalbestyrelsesmøde. Der er vedhæftet et statusnotat som bilag.

### Kommunaldirektøren indstiller,

at orienteringen tages til efterretning.

### Beslutning

Orienteringen taget til efterretning.